Temeljem članka 277. ZTD-a i članka 11. Statuta Društva Uprava društva Liburnia Riviera Hoteli d.d. Opatija saziva Glavnu skupštinu Društva koja će se održati dana **02. lipnja** **2014. g. u hotelu Ambasador u Opatiji, Feliksa Peršića 5 s početkom u 12,00 sati.**

Za Glavnu skupštinu utvrđen je slijedeći dnevni red:

1. Otvaranje Glavne skupštine i utvrđivanje broja prisutnih i zastupanih dioničara,
2. a) Razmatranje Godišnjeg izvješća Uprave o poslovanju Društva za 2013.g.,

b) Razmatranje Izvješća neovisnog revizora o obavljenoj reviziji poslovanja Društva za 2013.g.,

c) Razmatranje Izvješća Nadzornog odbora Društva o obavljenom nadzoru poslovanja Društva za 2013.g.,

1. Donošenje odluke o upotrebi dobiti iz poslovanja Društva za 2013.g.,
2. Donošenje odluke o davanju razrješnice Upravi Društva u vođenju Društva za 2013.g.,
3. Donošenje odluke o davanju razrješnice članovima Nadzornog odbora u obavljanju nadzora poslovanja Društva za 2013.g.,
4. Donošenje Odluke o imenovanju neovisnog revizora za poslovnu godinu 2014.g.
5. Donošenje odluke o smanjenju temeljnog kapitala Društva,
6. Donošenje odluke o izmjeni Statuta Društva.

**Prijedlog odluka**:

Uprava i Nadzorni odbor predlažu za točke od 3. do 5., te za točku 7. i 8.dnevnog reda, a Nadzorni odbor za točku 6. dnevnog reda, da Glavna skupština donese sljedeće odluke:

Ad 3.) 1. Utvrđuje se da je Društvo u poslovnoj godini 2013. iskazalo dobit u iznosu od 9.080,853,05 kuna. Iznos prethodno iskazane dobiti utvrđen je računom dobiti i gubitka za poslovnu godinu 2013.g.

2. Cijeli iznos iskazane dobiti Društva iz prethodne točke ove Odluke raspoređuje se za pokriće dijela gubitka iz 2000. godine.

Ad 4.) Daje se razrješnica predsjedniku Uprave Društva dr.sc. Igoru Šehanoviću za vođenje poslova Društva u 2013.g.

 Daje se razrješnica članu Uprave g. Giorgiu Cadumu za vođenje poslova Društva u 2013.g.

 Daje se razrješnica članu Uprave g. Dinu Hrelji za vođenje poslova Društva u 2013.g.

 Daje se razrješnica članu Uprave gđi Dariji Skansi za vođenje poslova Društva do 21. ožujka 2013.g.

 Daje se razrješnica članu Uprave g. Robertu Ferlanu za vođenje poslova Društva do 21. ožujka 2013.g.

Ad 5.) Daje se razrješnica članovima Nadzornog odbora u obavljanju nadzora poslovanja Društva za 2013.g.

Ad 6.) Za neovisnog revizora Društva za poslovnu 2014.g. imenuje se trgovačko društvo Pricewaterhouse Coopers d.o.o. Zagreb.

Ad 7.) Donosi se odluka o smanjenju temeljnog kapitala Društva kako slijedi:

Temeljem članka 349. Zakona o trgovačkim društvima (“Narodne novine“ br. 111/93, 34/99, 52/00, 118/03, 107/07, 146/08, 137/09, 125/11, 152/11, 111/12 i 68/13) Glavna skupština LIBURNIA RIVIERA HOTELI d.d., donosi slijedeću

**ODLUKU**

**o pojednostavljenom smanjenju temeljnog kapitala radi pokrića gubitaka i formiranja zakonskih rezervi**

1. Temeljni kapital Društva iznosi 968.451.200,00 kuna i podijeljen je na 302.641 redovnih dionica na ime, pojedinačne nominalne vrijednosti 3.200,00 kuna. Temeljni kapital Društva u cijelosti je uplaćen u novcu.
2. Temeljni kapital smanjuje se isključivo radi pokrića gubitka Društva ostvarenog u prethodnim razdobljima u svrhu saniranja Društva i formiranja zakonskih rezervi i to nakon što su za pokriće gubitaka potrošene sve rezerve. Iznos dobiven smanjenjem temeljnog kapitala upotrijebit će se za pokriće gubitka Društva iz 2000. godine u iznosu od 1.300.416,06 kuna, gubitka Društva iz 2001. godine u iznosu od 5.171.555,95 kuna, gubitka Društva iz 2002. godine u iznosu od 3.004.246,26 kuna,te gubitka Društva iz 2010. godine u iznosu od 48.205.991,59 kuna, a što ukupno iznosi 57.682.209,86 kn,a za ostatak koji preostane nakon pokrića gubitaka Društva unijet će se kako slijedi:
3. iznos od 43.277.663,00 kuna u zakonske rezerve koje se u navedenom iznosu formiraju i
4. iznos od 1.938.067,14 kuna u rezerve kapitala Društva.

Uslijed smanjenja temeljnog kapitala Društva, neće biti nikakve isplate dioničarima.

1. Smanjenje temeljnog kapitala Društva provodi se smanjenjem nominalnog iznosa dionica Društva.
2. Temeljni kapital u iznosu od 968.451.200,00 kuna smanjuje se za iznos od 102.897.940,00 kuna na iznos od 865.553.260,00 kuna.
3. Nominalni iznos dionice Društva od 3.200,00 kuna smanjuje se za iznos od 340,00 kuna na iznos od 2.860,00 kuna.
4. Nakon provedenog smanjenja temeljnog kapitala, temeljni kapital Društva iznosi 865.553.260,00 kuna i podijeljen je na 302.641 redovnih dionica na ime, nominalnog iznosa 2.860,00 kuna svaka.
5. Razlika od 1.938.067,14 kuna nastala s osnove potrebe zaokruživanja vrijednosti dionice na 2.860,00 kuna unosi se u rezerve kapitala Društva.
6. Sve troškove smanjenja temeljnog kapitala snosi Društvo.

Ad 8.) Donošenje odluke o izmjeni Statuta Društva kako slijedi:

Pozivom i u smislu članka 301. Zakona o trgovačkim društvima (“Narodne novine“ br. 152/11 i 111/12), Glavna skupština dioničkog društva Liburnia Riviera Hoteli, sa sjedištem u Opatiji, upisano u sudski registar Trgovačkog suda u Rijeci pod brojem MBS 040008080, OIB 15573308024, dana 02. lipnja 2014. godine u Opatiji, donosi slijedeću

**O D L U K U O I Z M J E N I S T A T U T A**

**DRUŠTVA LIBURNIA RIVIERA HOTELI d.d.**

Članak 1.

U članak 4. Statuta dodaju se riječi:

74.14 Savjetovanje u vezi s poslovanjem i upravljanjem

74.15 Upravljačke djelatnosti holding – društava

\* Računovodstveni i knjigovodstveni poslovi

\* Savjetovanje u vezi s računovodstvenim i knjigovodstvenim poslovima

\* Zastupanje inozemnih pravnih osoba.

Članak 2.

Članak 7. Statuta Društva mijenja se i glasi:

Temeljni kapital Društva iznosi 865.553.260,00 kuna (slovima: osamsto šezdeset pet milijuna petstopedeset i tri tisuće dvije stotine šesdeset kuna).

Članak 3.

Članak 8. stavak 1. Statuta Društva mijenja se i glasi:

Temeljni kapital Društva podijeljen je na 302.641 (slovima: tristo dvije tisuće šesto četrdeset i jednu) redovnu dionicu na ime, nominalnog iznosa 2.860,00 (dvije tisuće osamsto i šezdeset) kuna svaka.

Članak 4.

Sve ostale odredbe Statuta ostaju nepromijenjene.

Članak 5.

Ova Odluka o izmjeni Statuta stupa na snagu i primjenjuje se danom upisa u Sudski registar.

**OBAVIJEST DIONIČARIMA I UPUTE ZA SUDJELOVANJE TE KORIŠTENJE PRAVA GLASA**

**PRIJAVA**

Dioničari koji žele sudjelovati na Glavnoj skupštini dužni su pisanim putem prijaviti svoje sudjelovanje. Prijava se podnosi neposredno u sjedištu Društva ili preporučenom poštom, s time da prijava mora prispjeti na adresu: Liburnia Riviera Hoteli d.d., Opatija, Služba za pravne poslove, Maršala Tita 198, 51410 Opatija (s naznakom: Prijava za Glavnu Skupštinu) šest dana prije održavanja skupštine. U navedeni rok od 6 dana ne uračunava se dan prispijeća prijave, kao niti dan održavanja Glavne skupštine, odnosno pravo prisustvovati i glasovati na Glavnoj skupštini imaju dioničari čija prijava prispije na gore navedenu adresu najkasnije na dan 26. svibnja 2014. godine, te dioničari koji su upisani u depozitoriju Središnjeg klirinškog depozitarnog društva na početak dvadeset prvog (21.) dana prije dana održavanja Glavne skupštine kao dioničari Liburnia Riviera Hoteli d.d., Opatija. Ako je dioničar pravna osoba, obrazac prijave mora biti ovjeren njezinim službenim pečatom i potpisan od strane ovlaštene osobe, sa priloženim izvatkom iz sudskog registra. Ako je dioničar fizička osoba, prijava mora biti potpisana po dioničaru osobno i ovjerena kod javnog bilježnika. Obrazac prijave dostupan je svim dioničarima na Internet stranci Društva [www.liburnia.biz](http://www.liburnia.biz)

**PUNOMOĆ**

Dioničar popunjava punomoć na način da upiše točan naziv /tvrtku/ pravne osobe, sjedište, osobni identifikacijski broj (OIB) i broj računa kod SKDD, odnosno točno ime i prezime fizičke osobe, adresu, osobni identifikacijski broj (OIB) i broj računa kod SKDD. Pri imenovanju punomoćnika potrebno je na obrazac punomoći, na za to predviđenu crtu, velikim slovima upisati ime i prezime punomoćnika, te prebivalište /adresu/ istoga. Ako je dioničar pravna osoba, punomoć mora biti ovjerena njezinim službenim pečatom i potpisan od strane ovlaštene osobe, sa priloženim izvatkom iz sudskog registra. Ako je dioničar fizička osoba, punomoć mora biti potpisana pred ovlaštenim zaposlenikom Službe za pravne poslove prije održavanja Glavne skupštine ili potpis mora biti ovjeren kod javnog bilježnika. Dokaz o imenovanju punomoćnika (scan potpisane punomoći) može se dostaviti i elektronskim putem na e-mail adresu: vesna.milih@remisens.com, dok se izvornik u tom slučaju predaje ovlaštenim zaposlenicima Društva na dan održavanja skupštine.

**MATERIJALI ZA GLAVNU SKUPŠTINU**

Dioničarima je na Internet stranici Društva [www.liburnia.biz](http://www.liburnia.biz) dostupan poziv s materijalima za Glavnu skupštinu od dana objave ovog poziva u Narodnim novinama, te obrascem prijave i punomoći. Svi materijali za Glavnu skupštinu Liburnia Riviera Hoteli d.d., dostupni su dioničarima i u sjedištu Društva, u Službi za pravne poslove svakog radnog dana od 10-12 sati do dana održavanja Glavne skupštine.

**UVRŠTENJE NOVIH PREDMETA NA DNEVNI RED**

Dioničari koji zajedno imaju udjele u visini od dvadesetog dijela temeljnog kapitala Društva imaju pravo zahtijevati da se neki predmet stavi na dnevni red Glavne skupštine, uz obrazloženje i prijedlog odluke. Takav zahtjev Društvo mora primiti najmanje 30 dana prije održavanja Glavne skupštine, pri čemu se u taj rok ne uračunava dan prispijeća zahtjeva Društvu.

**PROTUPRIJEDLOZI DIONIČARA**

Protuprijedlozi dioničara prijedlozima Uprave Društva s imenom i prezimenom dioničara o nekoj određenoj točki dnevnog reda s obrazloženjem, odnosno prijedlozi dioničara o izboru članova Nadzornog odbora ili revizora Društva bez obrazloženja, trebaju biti primljeni u Društvu najmanje 14 dana prije održavanja Glavne skupštine, pri čemu se u taj rok ne uračunava dan prispijeća protuprijedloga Društvu. Ako se dioničar ne koristi spomenutim pravom to nema za posljedicu gubitak prava na stavljanje protuprijedloga na Glavnoj skupštini.

**PRAVO NA OBAVIJESTI**

Na Glavnoj skupštini Uprava mora svakom dioničaru na njegov zahtjev dati obavještenja o poslovima Društva ako je to potrebno za prosudbu pitanja koja su na dnevnom redu Glavne skupštine, pri čemu se obavijest može uskratiti iz razloga određenih Zakonom o trgovačkim društvima.

**OPĆE OBAVIJESTI DIONIČARIMA**

Sukladno članku 277. stavku 4. točci 4. Zakona o trgovačkim društvima Liburnia Riviera Hoteli d.d. obavještava dioničare da se sve obavijesti iz članka 280.a Zakona o trgovačkim društvima nalaze na Internet stranici Društva [www.liburnia.biz](http://www.liburnia.biz)

Ako na sazvanoj Glavnoj skupštini ne bude kvoruma za održavanje, slijedeća Glavna skupština održati će se dana 09. lipnja 2014.g. na istom mjestu, s početkom u 12,oo sati s istim dnevnim redom, bez obzira na postojanje kvoruma.

Pozivaju se sudionici da dođu na Glavnu skupštinu dva sata prije zakazanog početka rada Glavne skupštine, kako bi se pravovremeno sastavio popis sudionika.

LIBURNIA RIVIERA HOTELI d.d.,Opatija